**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет:**

**„Доставка на необходимото оборудване, съоръжения и техника за разделно събиране на зелени и биоразградими битови отпадъци и специализирана транспортна техника на РСУО – Мадан”**

1. **Обхват на поръчката**

Техниката и съдовете за многократна употреба за събиране на биоотпадъци при източника на образуване и специализирани транспортни средства за извозване на разделно събраните биоотпадъци до компостиращата инсталация са предмет на настоящата поръчка. Съгласно изготвеният морфологичен анализ на отпадъците от общините от РСУО Мадан и изготвения масов баланс на отпадъците е предвидено в рамките на системата да бъдат разделно събрани годишно около 2000 - 2100т. Биоразградимите и зелени отпадъци, предмет на разделно събиране се образуват основно през месеците от април до ноември и месечното им количество се изчислява на 260 - 270 т. Организирането на разделно събиране и транспортиране на биоразградимите отпадъци от територията на общините, които ще бъдат обслужвани от инсталацията за компостиране - Мадан, Златоград и Неделино включва доставката на:

1. Специализиран камион за разделно събиране на биоразградими отпадъци – 3 броя;

2. Специализирана мобилна техника за раздробяване и нарязване – 3 броя;

3. Контейнери за разделно събиране - 165 броя.

Количеството на техниката за разделно събиране на биоразградимите отпадъци и транспортирането им до компостиращата инсталация, е изчислено на база годишното количество на биоотпадъците по общини и честотата на извозване на разделно събраните зелени отпадъци.

За община Мадан е предвидена доставката на 1 бр. специализиран камион за извозване на разделно събраните зелени и биоразградими отпадъци; 1 бр. специализирана мобилна техника за раздробяване и нарязване на разделно събирани биоразградими отпадъци (шредер) и 59 бр. контейнери за разделно събиране.

За община Златоград е предвидена доставката на 1 бр. специализиран камион, 1 бр. специализирана мобилна техника за раздробяване и нарязване на разделно събирани биоразградими отпадъци (шредер) и 60 контейнера за разделно събиране.

За община Неделино е предвидена доставката на 1 бр. специализиран камион, 1 бр. специализирана мобилна техника за раздробяване и нарязване на разделно събирани биоразградими отпадъци (шредер) и 46 бр. контейнери за разделно събиране.

**2.Технически характеристики на** необходимото оборудване, съоръжения и техника за разделно събиране на зелени и биоразградими битови отпадъци и специализирана транспортна техника за РСУО -Мадан**.**

**Позиция 1. Специализирани камиони за разделно събиране на биоразградими отпадъци“.**

|  |  |
| --- | --- |
| **ПАРАМЕТЪР** | **МИНИМАЛНИ ПАРАМЕТРИ** |
| **Производство:** | фабрично нов. |
| **Обем на сметосъбиращата надстройка:** | 5,5 m3 |
| **Система за разтоварване на надстройката:** | С 1 цилиндър, за изсипване на контейнери 120l 240l, 360l, 600l, и 1100l автоматично и ръчно изсипване. |
| **Механизъм за контролиране скоростта на шутунга при товарене и разтоварване:** | стандартно изпълнение. |
| **Система за товаро-разтоварване:** | ръчно/автоматично. |
| **Шаси:** |  |
| колесна формула | 4х2 – задно предаване. |
| **Двигател и задвижване:** |  |
| двигател | дизелов, euro 6. |
| мощност на двигателя | 150к.с. |
| скоростна кутия | шестстепенна механична |
| **Обзавеждане:** | стандартно. |

**Позиция2 . Специализирана мобилна техника за раздробяване и нарязване на разделно събирани биоразградими отпадъци**

|  |  |
| --- | --- |
| **ПАРАМЕТЪР** | **МИНИМАЛНИ ПАРАМЕТРИ** |
| **Производство:** | фабрично нов. |
| **Производителност:** | 8,5 m3/h |
| **Диаметър на входящия материал:** | 90 mm |
| **Размери на входящия бункер:** | 700 х 720 mm |
| **Решетка подлежаща на демонтаж:** | стандартно изпълнение. |
| **Двигател:** | 4-цилиндров с водно охлаждане. |
| **Мощност на двигателя:** | 21к.с. |
| **Универсален захват за теглич:** | стандартно изпълнение. |
| **Изходна тръба:** | с възможност за въртене на мин. 2700 |
| **Система за рязане:** | 33бр. реверсивни чука от закалена стомана. |
| **Система против задръстване:** | стандартно изпълнение. |
| **Предпазна стоп-греда.** | стандартно изпълнение. |

**Позиция3. Контейнери за разделно събиране на биоразградими отпадъци**

|  |  |
| --- | --- |
| **ПАРАМЕТЪР** | **МИНИМАЛНИ ПАРАМЕТРИ** |
| **Производство:** | фабрично нови. |
| **Вместимост:** | 1100 l. |
| **Материал:** | /HDPE/ полиетилен с висока плътност, устойчив на UV, без кадмий. |
| **Цвят:** | Кафяв. |
| **Капак:** | Подвижен. |
| **Колела:** | 4 броя. |
| **Изисквания за качество:** | Да отговарят на българските и европейски стандарти за подвижни събирателни съдове за отпадъци, и на изискванията за безопасност и здраве.  EN 840–2 или еквивалент.  EN 840–5 или еквивалент.  EN 840–6 или еквивалент. |
| **Допълнителни изисквания:** | Устойчиви на атмосферни условия при ниска и висока температура.  Гладка повърхност, предотвратяваща полепване на замърсявания.  Устойчиви на химически и биологични въздействия.  Оборудвани с отвори за циркулация на въздуха.  Ръкохватки за дърпане на контейнера. |
| **Обслужване:** | Позволяващи обслужването да се извършва с всички видове сметоизвозващи машини, отговарящи на стандарт EN 1501–1 или еквивалент. |

**3.Допълнителни изисквания**

* Място на изпълнение на доставката е Регионално депо за неопасни отпадъци – Мадан.
* Допуска се само техника - новопроизведена, неупотребявана и напълно оборудвани с:
* Всички изискващи се експлоатационни течности и консумативи, гарантиращи правилната им експлоатация.
* Инструкция за експлоатация на български език, сертификати за съответствие, гаранционна и/или сервизна книжка.
* Изпълнението на поръчката включва доставка и гаранционно поддържане, включително мобилно гаранционно поддържане при нужда, до адрес на Възложителя – гр. Мадан, Регионално депо за неопасни отпадъци – Мадан.
* Изпълнителят да разполага с мобилен сервизен екип.
* Срок за изпълнение на доставката и подписване на приемо-предавателен протокол за приемане **е до 120 календарни дни, считано от датата, следваща датата** на получаване на писмено искане за изпълнение на доставката от Възложителя.
* Минималният срок за гаранционно поддържане е **24 (двадесет и четири десет) месеца**.
* Всеки участник следва да представи технически спецификации с характеристиките на оферираната техника и оборудване, като следва да покриват минималните изисквания на Възложителя, посочени в настоящата Техническа спецификация.
* Участникът трябва задължително да приложи към Техническата оферта брошури на производителя с превод на български език.
* Изпълнителят трябва да обучи минимум по 2 (двама) експерти на Възложителя за експлоатация на оферираната техника за съответната позиция.
* Участникът трябва да е оторизиран от производителите или техните представители за територията на РБългария на оферираната техника и оборудване за участие в процедурата.
* Доставената оферираната техника, трябва да отговарят на всички действащи нормативни документи на Българското законодателство, Европейски директиви, регламенти и правила към датата на доставка.
* Участникът е длъжен да предаде на ВЪЗЛОЖИТЕЛЯ съпътстващите доставката документи, необходими за последващото й ползване по предназначение, като сертификати, разрешителни, инструкции, всички необходими съпътстващи документи за извършване на регистрация на МПС, съгласно ЗДП и Наредба № І-45/24.03.2000 г. за регистриране, отчета и пускане в движение на МПС, НАРЕДБА № 60 от 24.04.2009 г. за одобряване типа на нови моторни превозни средства и техните ремаркета и други.
* Възложителят си запазва правото, ако при приемането на доставената техника има неотговарящи параметри от Техническата оферта на участника, да не подпише приемо-предавателен протокол и да не приеме доставката. В тези случаи, Страните подписват констативен протокол, в който се описват констатираните несъответствия и се определя срок за отстраняването им.
* Контейнерите за отпадъци трябва да бъдат нови, неупотребявани
* Изпълнителят заплаща всички необходими документи по прехвърляне собствеността на техниката и нужните такива за регистрацията им пред съответния компетентен орган.

***ЗАБЕЛЕЖКА: В изпълнение на разпоредбата на чл. 48 и чл. 49 от ЗОП да се счита добавено „или еквивалент” навсякъде, където в документацията по настоящата поръчка са посочени български стандарти, които въвеждат европейски стандарти; европейски технически оценки; общи технически спецификации; международни стандарти; други стандартизационни документи, установени от европейски органи по стандартизация, или когато няма такива - чрез български стандарти, български технически одобрения или български технически спецификации, отнасящи се до проектирането, метода на изчисление и изпълнение на строителството, както и до използването на стоките; технически одобрения или спецификации или други технически еталони по чл. 48, ал.1 от ЗОП, както и когато са посочени модел, източник, процес, търговска марка, патент, тип, произход или производство.***

***Изключение са случаите, когато чрез модел, марка, тип или по друг начин Възложителя индивидуализира собственото му съоръжение, за което са предназначени доставките или услугите, предмет на поръчката.***

***Ако някъде в техническата спецификация и/или документацията за участие има посочен: конкретен стандарт, модел, търговска марка, тип, патент, произход, производство или др., възложителя на основание чл. 50, от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.***

***Еквивалентността се доказва по реда на чл. 52 от ЗОП.***